kardosdrur/scandi-wiki huggingface dataset:
Henrik Rømeling

Henrik Rømeling (17. februar 1911 i København – 30. juli 1970) var en dansk søofficer.

Han var søn af toldkontrollør C.W. Rømeling og hustru Gerda f. Bruun (død 1936), blev student fra Østre Borgerdydskole 1930, søløjtnant II 1935 og kaptajnløjtnant 1940. Rømeling var i den engelske flåde 1944-45 og indgik i Den Danske Flotille, blev orlogskaptajn 1947 og var adjudant hos H.M. kong Frederik IX 1947-50. Han blev medlem af den danske delegation i Den nordeuropæiske Planlægningsgruppe i London 1950, midlertidig kommandørkaptajn og medlem af staben hos den øverstkommanderende for de fælles forsvarsstyrker i Nordeuropa 1951, kommandørkaptajn samme år, chef for kadetskibet Holger Danske i 1953, chef for Kattegats marinedistrikt i Frederikshavn fra 1954. Han var Ridder af Dannebrog og bar mange andre ordener.

Rømeling blev gift 1. gang 22. september 1935 (ægteskabet opløst 1943) med Pia Margherita Bracony (18. oktober 1913 i Hamburg – ), datter af musikpædagog Alberto Bracony (død 1946) og hustru Ellen f. Lyngbye (død 1942); 2. gang ægtede han 26. juni 1947 Inga Høyrup (4. juli 1919 i København – ), datter af ingeniør, cand. polyt. Svend Høyrup (død 1951) og hustru Gudrun f. Hornbech Rasmussen (død 1954).

Kilder 
 Kraks Blå Bog 1957
 Opslag i Modstandsdatabasen

Eksterne henvisninger 
 

Den Danske Brigade
Henrik
Personer i Kraks Blå Bog (afdøde)
Personer fra København
Danskere i 1900-tallet
Søofficerer fra Danmark
Riddere af Dannebrog
Studenter fra Østre Borgerdyd Gymnasium
Justin

Justin har flere betydninger:

Personer 
 Justin (navn) – et fornavn
 Justin (historiker) – romersk historiker fra det 3. århundrede
 Justin I (450–527) – eller Flavius Iustinius Augustus, en østromersk kejser der regerede fra 518 til 527
 Justin II (520–578) – eller Flavius Iustinius Iunior Augustus, en østromersk kejser der regerede 565 to 578
 Justin, Moesia – Byzantinsk general, dræbt i kamp i 528.
 Justin (konsul i 540) – Byzantinsk general, consul i 540, (c. 525–566)
 Justin (singer) – Hawaiiansk singer-songwriter, (født 1978)
 Justin Andrew Channing – engelsk tidligere fodboldspiller, (født 1968)
 Justin Bieber – canadisk sanger, (født 1994)
 Justin Lo – tilskrives som "Justin", Hong Kong-kinesisk-amerikanske singer-songwriter, skuespiller og pladeproducer
 Justin Martyr – tidligere kristen apolog, (103–165),
 Iustin Moisescu – Patriark over Rumænien, (1910–1986),
 Justin Timberlake – nogle gange tilskrevet som 'Justin', (født 1981),
 Justin Verlander – en tidligere Major League Baseball pitcher, (født 1983).

Andet 
 Justin, Texas – en by i USA
 Grandia (serie) – Justin, hovedpersonen i Grandia, et rollespil fra 1997
 Justin (robot) – en menneskelignende robot udviklet af det tyske Aerospace Center (DLR)
 Justin.tv – et netværk af forskellige kanaler, som leverer en platform for lifecasting og live-video streaming af begivenheder-online
 "Justin" (sang af Korn) – en sang fra 1998 fra albummet Follow the Leader Albums af Justin Lo 
 Justin (album fra 2005) – Justin (album fra 2005)
 Justin (album fra 2008) – Justin (album fra 2008)

Se også 
 Saint Justin (flertydig)
 Justinus
Nils Peter Bernhard Hjelmberg

Nils Peter Bernhard Hjelmberg (3. januar 1923 i København - henrettet ) var dansk Gestapo-mand. 

Hjelmberg var dansk statsborger. Han kom til Norge i oktober 1942 og begyndte i en kontorstilling hos det tyske sikkerhedspolitiet i Bergen. I januar 1944 blev han overført til Gestapo, avdeling IV E, som tolk og hjælpepolitimand. Han beholdt stillingen til kapitulationen. Under forhør deltog han gentagne gange i tortur, mindst to gange med den følge at offeret døde af skaderne.

Han blev dømt til livsvarig fængsel for krigsforbrydelser i Gulating lagmannsrett 18. marts 1946. Højesteret skærpede straffen til dødsstraf. Han blev henrettet ved skydning på Sverresborg ved Bergen  8. august 1946.

Se også 
 Retsopgøret i Norge efter 2. verdenskrig

Eksternt 
 Frigjøringen i Bergen 8. mai 1945 – Statsarkivet i Bergen – Avskrift av to dødsdommer – Arkivverket Statsarkivet i Bergen: To dødsdommer i rettsoppgjøret etter andre verdenskrig: Dom i saken mot Willie August Kesting og Nils Peter Bernhard Hjelmberg
 Nils Peter Bernhard Hjelmberg, side 66  Statsarkivet i Bergen 

Personer fra København
Henrettede danskere i det norske retsopgøret efter 2 verdenskrig
Henrettede i Norge i retsopgøret efter 2. verdenskrig
Personer henrettet ved skydning
Hazal Kaya

Hazal Kaya (født 10. oktober 1990) er en tyrkisk skuespiller.

Hun medvirker i serien Adini Feriha Koydum, hvor hun deler hovedrollen med den unge model, Cagatay Ulusoy. Hazal Kaya har endvidere spillet i en række tv-serier, bl.a Ask-i Memnu og Genco.

Kaya har også deltaget i flere tyrkiske film.

Eksterne henvisninger 
 
 Hazal Kaya Official Web Site
 Hazal Kaya Official Facebook Page
 Hazal Kaya Official Twitter Profile
 Hazal Kaya Official Instagram Profile

Skuespillere fra Tyrkiet
Personer fra Istanbul
M83

M83 er et fransk band centreret omkring franskmanden Anthony Gonzalez. Bandet blev dannet i 2001 og har indtil videre udgivet 7 studiealbums, hvoraf det seneste Junk udkom i 2016.

Historie

Diskografi

Studiealbums 
 M83 (2001)
 Dead Cities, Red Seas & Lost Ghosts (2003)
 Before the Dawn Heals Us (2005)
 Digital Shades Vol. 1 (2007)
 Saturdays = Youth (2008)

 Hurry Up, We're Dreaming (2011)

 Junk (2016)

Singler 
 0078h (2004)
 Run Into Flowers (2004)
 America (2004)
 A Guitar And A Heart (2004)
 Don't Save Us From The Flames (2005)
 Teen Angst (2005)
 Couleurs (2008)
 Graveyard Girl (2008)
 Kim & Jessie (2008)
 We Own The Sky (2008)
 Midnight City (2011)
 Do it, try it (2016)

Eksterne henvisninger 
 Officiel hjemmeside
 

Musikgrupper fra Frankrig
Musikgrupper fra 2001
Gerhard Flesch

Gerhard Friedrich Ernst Flesch (18. oktober 1909 i Posen i Tyskland – 28. februar 1948 henrettet på Kristiansten fæstning i Trondheim) var Obersturmbannführer og kommandør for sikkerhedstjenesten SD i Bergen fra sommeren 1940. I Trondheim fra 11. oktober 1941 til kapitulationen. En del af hans ansvarsområde i Trondheim var Falstad fangelejr. Han rapporterede til Heinrich Fehlis.

Han sluttede sig til NSDAP i 1933, og i 1934 var han cand. jur. I 1936 blev han udnævnt af Reinhard Heydrich i Gestapo til at følge med i, hvad religiøse grupper i Tyskland lavede. I 1938 deltog han i den tyske indmarch i Sudetenland og året efter i anneksionen af Böhmen og Mähren. Han tjenestegjorde derefter som rådgiver for gauleiter Fritz Sauckel i Thüringen.

Da anden verdenskrig brød ud med angrebet på Polen i 1939, blev han leder af en Einsatzkommando i Posen, og ved felttoget mod Frankrig deltog han som medlem af 3. SS-division Totenkopf.

Han blev dømt til døden for tortur og drab og blev henrettet ved skydning på Kristiansten fæstning i Trondheim den 28. februar 1948 omkring midnat.

Se også 
 Retsopgøret i Norge efter 2. verdenskrig

Tyskere i 2. verdenskrig
Henrettede i Norge i retsopgøret efter 2. verdenskrig
SS-officerer
Jurister fra Tyskland
Personer henrettet ved skydning
Nazi-personel i Norge under 2. verdenskrig
Personer fra Einsatzgruppen
Vælling

Vælling er næsten det samme som grød, bortset fra at det er tyndere og giver mindre næring.

Eksterne henvisninger
Gruel page, from Ask Mr Breakfast site

Se også 

Grød
Wabasha County

Wabasha County er et county i den amerikanske delstat Minnesota. Amtet ligger i den sydøstlige del af delstaten og grænser op til Winona County i sydøst, Olmsted County i syd og mod Goodhue County i vest og nordvest. Amtet grænser desuden op til delstaten Wisconsin i nordøst ved floden Mississippi, der udgør en naturlig grænse.

Wabasha totale areal er 1.424 km² hvoraf 64 km² er vand. I 2000 havde amtet 21.610 indbyggere. Amtets administration ligger i byen Wabasha. 
  

Counties i Minnesota
Renville County (Minnesota)

Renville County er et county i den amerikanske delstat Minnesota. Renville County ligger i den sydvestlige del af delstaten og grænser op til Kandiyohi County i nord, Meeker County i nordøst, McLeod County i øst, Sibley County i sydøst, Nicollet County i syd, Brown County og Redwood County i sydvest, Yellow Medicine County i vest og mod Chippewa County i nordvest.

Renville Countys totale areal er 2.557 km² hvoraf 11 km² er vand, og havde i 2000 17.154 indbyggere. Administrativt centrum ligger i byen Olivia.

Renville County har fået sit navn efter Joseph Renville.
 

Counties i Minnesota
Wenzel 4. af Luxemburg (Tysk-romerske rige)

Wenzel (tjekkisk: Václav), (født 26. februar 1361, død 16. august 1419), tilhørte Huset Luxembourg, var konge af Bøhmen fra 1378 (som Václav IV) og det tysk-romerske rige fra 1378 til 1400.
 
Wenzel var ældste søn af kejser Karl 4. af det tysk-romerske rige og dennes tredje gemalinde Anna af Schweidnitz-Jauer (i Niederschlesien). Ved faderens død i 1378 efterfulgte han ham konge af Böhmen og Tyskland. I 1383-1388 var han også hertug af Luxemburg. 

Misfornøjelse med Wenzels egenrådige styre fik flere gange den bøhmiske adel til at gøre oprør mod kongen. De fik støtte fra hans bror Sigismund af Ungarn, og det lykkedes både i 1394 og 1402 at tage ham til fange og tvinge ham til indrømmelser. I 1400 besluttede kurfyrsterne at afsætte ham som tysk konge til fordel for Ruprecht 3. af Pfalz. 

Hans strid med adelen og med den katolske kirke gav Jan Hus' tilhængere mulighed for at hævde sig. 

Tysk-romerske kejsere
Konger af Bøhmen
Huset Luxemburg
Nyanzaprovinsen

Nyanzaprovinsen er en af Kenyas otte provinser. Befolkningen anslås til 5.094.251 indbyggere, og den har et areaal på 6.162 kvadratkilometer. Hovedbyen er Kisumu. Andre vigtige byer er Homa Bay, Bondo, Kisii, Migori og Siaya.

Inddeling
Nyanza er inddelt i  12 distrikter:

Ved valget i 2007 stemte befolkningen i det luodominerede nordlige Nyanza hovedsageligt på oppositionslederen  Raila Odinga, mens stemmerne i Kisii mod syd, var jævnt fordelt mellem ham, og den siddende præsident, Mwai Kibaki.

Barack Obama, Sr. er født i Kendu Bay i Nyanza, og ligger begravet i Nyang'oma Kogelo.

Nationalparken Ruma nationalpark ligger i provinsen.

Eksterne kilder og henvisninger 

Kenyas provinser
Rift Valley (Kenya)

Rift Valleyprovinsen er en af Kenyas otte provinser. Befolkningen anslås til 8.755.986 indbyggere (2008), og den har et areal på 173.854 kvadratkilometer. Provinshovedstaden hedder Nakuru. Provinsens geografi domineres af Forkastningszonen Great Rift Valley, som den også har navn efter.

I provinsen ligger nationalparkerne Amboseli nationalpark, Hell's Gate nationalpark, Nakurusøens nationalpark og Saiwa Swamps nationalpark.

Eksterne kilder og henvisninger 

Kenyas provinser
Lake Ferguson

Lake Ferguson (gl: Tasersuatsiaq) er en sø der er placeret ca. 3 km sydøst for Kangerlussuaq i Grønland.

Søen har haft følgende funktioner:
 1.	Ved søen ligger verdens nordligste roklub.
 2.	AFRTS (Armed Forces Radio and TV Station) lå på stedet.
 3.	Ferskvand til basen og Søndre Strømfjord/Kangerlussuaq kommer fra søen. 21 Juli 2012 gik Watson River over sine bredder. Vejen mellem broerne skyllede væk og elforsyningen til Blackridge og Lake Ferguson blev beskadiget. Samtidig blev ferskvandsforsyningen fra Lake Ferguson til Kangerlussuaq beskadiget.

Se ogå 

 Issø
 Subglacial sø

Grønlands geografi
Søer i Europa
Qeqqata Kommune
Anders Christiansen (fodboldspiller)

Anders Christiansen (også kaldet AC) (født 8. juni 1990) er en dansk fodboldspiller, der spiller i den svenske klub Malmö FF som midtbanespiller.  

Han har tidligere spillet i italienske Chievo og belgiske KAA Gent samt danske Lyngby BK og FC Nordsjælland. Han har tillige spillet på det danske A-landshold.

Karriere

Lyngby BK 
Han spillede to år i GVI, inden han drog til Lyngby Boldklub som 11 årig. Han fik sin debut mod Skive IK i 1. division. Han spillede i alt 60 ligakampe for Lyngby Boldklub og scorede 4 mål.

FC Nordsjælland 
Den 25. juli 2012 offentliggjorde FC Nordsjælland, at man havde købt Christiansen fri af hans kontrakt med Lyngby BK og indgået en fire-årig aftale med ham.

Chievo Verona 
Den 15. januar 2015 blev han solgt til Chievo Verona i den Italienske Serie A. Han havde dog svært ved at slå til på holdet og vænne sig til kulturen. Han fik kun fire kampe som indskifter for klubben.

Malmö FF 
Den 26. januar 2016 købte Malmø FF ham fri fra kontrakten i Chievo Verona, og han fik en treårig kontrakt. Den 2. april 2016, scorede han sit første mål for klubben, i en ligakamp mod IFK Norrköping.

KAA Gent 
I januar 2018 skrev Anders Christiansen under på en treårig kontrakt med den belgiske Pro League klub KAA Gent.

Malmö FF 
Han skiftede tilbage til Malmö FF i 2018.

Landshold 
Anders Christiansen har spillet en række landskampe for ungdomslandsholdene. I december 2012 blev han af landstræner Morten Olsen udtaget til ligalandsholdets tur til USA i vinteren 2013. Han fik debut på A-landsholdet i en venskabskamp mod  18. november 2014 og spillede et par kampe i foråret 2015. Han har ikke været helt ude af varmen, og i foråret 2021 tog Kasper Hjulmand ham med i truppen til EM-slutrunden 2020, og han fik spilletid i en af forberedelseskampene, da Danmark mødet . Han fik ikke spilletid under selve slutrunden.

Privatliv 
Anders "AC" har tre søskende, hvor en af dem spiller på FC Nordsjællands U17 hold.

Referencer

Eksterne henvisninger 
 Anders "AC" Christiansen  på fcn.dk
 Anders 'AC' Christiansen på superstats.dk
 

Fodboldspillere fra Danmark
Deltagere ved det europæiske mesterskab i fodbold 2020
Fodboldspillere fra Lyngby Boldklub
Fodboldspillere fra FC Nordsjælland
Fodboldspillere fra A.C. ChievoVerona¨
Fodboldspillere fra Malmö FF
Jakob Bresemann

Jakob Bresemann (født 22. oktober 1976) er en dansk fodboldspiller. Han har spillet 116 kampe for Lyngby Boldklub. Han skiftede til Lyngby Boldklub i 2007 fra Vejle Boldklub Kolding, der dengang bare hed Vejle Boldklub.

Han stoppede karrieren i 2012.

Referencer

Eksterne henvisninger 

Fodboldspillere fra Danmark
Fodboldspillere fra SB 50 Ishøj
Fodboldspillere fra Hvidovre IF
Fodboldspillere fra Boldklubben Skjold
Fodboldspillere fra Herfølge Boldklub
Fodboldspillere fra Vejle Boldklub
Fodboldspillere fra Lyngby Boldklub
Luitpold, prinsregent af Bayern

Luitpold Karl Joseph Wilhelm (12. marts 1821 i Würzburg – 12. december 1912 i München) var prinsregent af Bayern fra 10. juni 1886 til sin død i 1912.
  
Luitpold var den tredje søn af Ludwig 1. af Bayern, bror til Maximilian 2. af Bayern og Otto 1. af Grækenland samt farbror til Ludwig 2. af Bayern og til Otto 1. af Bayern.

Prinsregent
Den 9. juni 1886 blev Luitpolds brorsøn kong Ludwig 2. erklæret for sindssyg og Luitpold blev indsat som regent. Kongen døde tre dage senere. Tronen blev overtaget af Otto, der var bror til Ludwig 2. Den nye konge blev imidlertid også erklæret for sindssyg, og Luitpold fortsatte som prinsregent. 

I 1886 blev Luitpold modtaget med skepsis. Efterhånden blev han dog populær. I eftertiden er den såkaldte «prinsregenttid» blevet kaldt for Bayerns guldalder.

Familie  
Luitpold var gift med den italienskfødt ærkehertuginde Auguste Ferdinande af Østrig (1825–1864). Hun var datter af storhertug Leopold 2. af Toskana.  

Luitpold og Auguste fik fire børn: 
 Ludwig 3. af Bayern (1845–1921), der blev Bayerns sidste konge, prinsregent 1912-1913, medkonge 1913-1916, enekonge 1916-1918. 
 Leopold (1846–1930), gift med ærkehertuginde Gisela (datter af Elisabeth af Østrig-Ungarn og Franz Joseph 1. af Østrig-Ungarn).  
 Therese, prinsesse af Bayern (1850-1925), forsker indenfor biologi.
 Arnulf (1852–1907), gift med prinsesse Therese af Liechtenstein (1850–1938).

Eksterne henvisninger

Regenter af Bayern
Luitpold, prinsregent af Bayern
Personer fra Würzburg
Buskslægter


Buskslægter er de botaniske slægter, udelukkende eller næsten udelukkende rummer arter, der er buske. Slægter, mærket med asterisk (*), kan dog også udvikle træagtige former eller regulære træer.

Se også 
 Busk

Botanik
Lister

en:Shrub#List of shrubs (bushes)
Vestprovinsen (Kenya)

Vestprovinsen  (engelsk Western Province, swahili Mkoa wa Magharibi) er en af Kenyas otte provinser. Befolkningen anslås til 4.348.746 indbyggere (2008), med et areal på 8.361 kvadratkilometer. Den administrative hovedstad er Kakamega. Blandt andre byer er Buchinga. 

Det højeste punkt i provinsen er toppen af Mount Elgon, og det laveste i byen Busia ved grænsen til Uganda, og ved Lake Victoria.
I provinsen ligger nationalparken Mount Elgon.

Eksterne kilder og henvisninger 

Kenyas provinser
Marco Simoncelli

Marco Simoncelli (20. januar 1987 i Cattolica – 23. oktober 2011 i Malaysia) var en italiensk road racingkører. Han deltog ved Roadracing VM 2008 for Gilera i 250GP. Han vandt 4 Grand Prix sejre, og blev verdensmester efter tredjepladsen i Malaysias MotoGP 2008, efter 16 af 17 delkonkurrencer.

Marco Simoncelli omkom 24 år gammel i en ulykke under Malaysias MotoGP 2011.

Eksterne henvisninger 

 

Motorsportsfolk fra Italien
Asamblea Nacional del Poder Popular

Asamblea Nacional del Poder Popular (spansk for Den Nationale Folkemagtsforsamling) er Cubas parlament. Forsamlingen består af 612 medlemmer, der alle repræsenterer Cubas Kommunistiske Parti.

Cubas politik
Parlamenter
Waseca County

Waseca County er et county i den amerikanske delstat Minnesota. Waseca County ligger i den sydlige del af delstaten og grænser op til Rice County i nord, Steele County i øst, Freeborn County i sydøst, Faribault County i sydvest, Blue Earth County i vest og mod Le Sueur County i nordvest.

Waseca Countys totale areal er 1.121 km² hvoraf 25 km² er vand. I 2000 havde Waseca County 19.526 indbyggere. Det administrative centrum ligger i byen Waseca, der også er største by i countyet.
 

Counties i Minnesota
Rock County (Minnesota)

Rock County er et county i den amerikanske delstat Minnesota. Rock County ligger i det sydvestlige hjørne af delstaten og grænser op til Pipestone County i nord, Murray County i nordøst og mod Nobles County i øst og grænser desuden op til delstaterne Iowa i syd og South Dakota i vest.

Rock Countys totale areal er 1.251 km² hvoraf 1 km² er vand. I 2000 havde Rock County 9.721 indbyggere. Det administrative centrum er i byen Luverne som også er Rock Countys største by.
 

Counties i Minnesota
Ēdole Slot

Ēdole Slot (; i ældre kilder på ) er et slot i Ēdoles pagasts i Kuldīgas novads i det historiske landskab Kurland i det vestlige Letland.

Slottet blev oprindeligt opført som en borg med tilhørende voldgrav for biskoppen af Piltene i 1264–67. Borgen ombyggedes i det 16. århundrede. Fra 1561 til 1920 tilhørte borgen den tyskbaltiske baron-familie von Baehr. I det 18. århundrede blev borgen udvidet og omdannedes til det nuværende slot. Fra 1835 til 1841 foretoges store ombygninger, og bygningen blev det første eksempel på nygotisk arkitektur i Kurland. Bygningen afbrændtes delvis under Den Russiske Revolution i 1905, men genopførtes senere, hvor dets gotiske former bevaredes. Slottet er omgivet af en engelsk landskabshave.

Kildehenvisninger 

Slotte i Letland
Jagerpilot

En jagerpilot, er en militærpilot, som er uddannet og trænet til at flyve specialiserede jagerfly. Jagerpiloter anvendes til luftdueller mod jagerfly (dogfight), hvilket er forbundet med stor prestige. Herudover deltager jagerpiloter i afvisning og nedskydning af andre fly fx bombefly, angreb mod jordmål (jagerbomber) og fotoflyvninger (rekognosceringsfly).

Uddannelse 
I Flyvevåbnet, 2011, tager uddannelsen til pilot fem år.
Uddannelsen omfatter blandt andet en militær grunduddannelse, en officersuddannelse samt en funktionsuddannelse. 

Jagerpilotuddannelsen foregår på Sheppard Air Force Base i Texas, USA eller på Moose Jaw, Saskatchewan i Canada og tager omkring 13 måneder. 

Flyeleverne flyver Cessna T-37 Tweet og Northrop T-38 Talon i USA og Harvard II og CT-155 Hawk i Canada.

Kendte danske jagerpiloter

Anden verdenskrig 
 Kaj Birksted – deltog på allieret side, 10 bekræftede og 10 ubekræftede nedskydninger.
 Peter Horn – deltog på tysk side, 10 nedskydninger.
 Poul Sommer – deltog på tysk side, fem nedskydninger, leder af Sommerkorpset.

Eksterne henvisninger og kilder 

 Pilot i flyvevåbnet, UddannelsesGuiden 

Luftkrig
Krigertyper
Piloter
Afrohår

Afrohår eller afrofrisure er en frisure, hvor håret står ud fra hovedet som en bold eller i andre udstående formationer.

Blandt mange personer af sort afrikansk oprindelse er afrohår en naturlig form for håret når det tillades at vokse sig langt. Denne slags afrohår omtales gerne som "naturligt afrohår". Også personer af anden etnisk oprindelse som har krøllet hår, kan lade håret vokse til det som kan kaldes afrohår. Personer med tætte krøller kan strække krøllerne med en hårbørste eller kam.

Se også 
 Cornrows
 Dreadlocks

Eksterne henvisninger 

Frisurer
Den talende film

Den talende film er en dansk film fra 1923 instrueret af Axel Petersen og Arnold Poulsen. Filmen havde premiere den 12. oktober 1923 i Palads Teatret i København, og var verdens første film med lyd, men ikke den første fulde spillefilm med lyd, der regnes den amerikanske film The jazz singer fra 1927 som den første.

Det blev starten på Petersen & Poulsen Lydsystem, der i 1946 skiftede navn til Fonofilm og i 1947 oprettedes  Ortofon.

Handling 

Axel Breidahl starter med at præsenterer filmens program og optrædende.

Akt 1

Scene 1 
Charles Wilken læser et digt af Holger Drachmann.

Scene 2 
Ayoe Willumsen synger Jeppe Aakjærs sang om "Gylden Sol", og Albert Luther synger visen om Stella til eget luthspil.

Scene 3 
Jacob Texière læser "Thepotten" af H.C. Andersen.

Akt 2

Scene 1 
Robert Storm Petersen og Christian Arhoff med vrøvledialogen "Storm og Stille".

Scene 2 
Frederik Jensen synger "Gøgleri" (1:33 min) og "Du skal rose din Kone".

Kilde

Eksterne henvisninger 
 

Danske film fra 1923
Dokumentariske optagelser
Polet

En polet er en værdigenstand, sædvanligvis i form af en møntlignende metalgenstand, som kun kan anvendes som betaling for en forudbestemt vare eller serviceydelse. Dette gør, at poletter er mindre eftertragtede for tyve end almindelige penge, hvilket kan være en stor fordel i for eksempel vareautomater. 

Den tidligere meget udbredte brug af poletter aftog i den sidste af halvdel af 1900-tallet, og er i dag relativt sjældent forekommende. I dag er det mere almindeligt, at der anvendes kuponer og klippekort til ting man ønsker at købe forlods adgang til.

Numismatik 
Betalingssystemer
Otto 1. af Bayern

Otto 1. af Bayern (27. april 1848 i München – 11. oktober 1916 sammesteds) var konge af Bayern fra 1886 til 1916. Han var søn af kong Maximilian 2. af Bayern og en yngre bror til kong Ludwig 2.

I 1870-71 deltog han i Den fransk-preussiske krig. Året efter blev han sindssyg og led resten af livet af personlighedsforstyrrelser. Efter broderens død blev Otto udråbt som ny konge den 14. oktober 1886. Allerede dagen efter, at han var udråbt som konge, greb lægerne ind. Kongen blev erklæret for umyndig, og hans farbror Luitpold var prinsregent i resten af sit liv. Efter Luitpolds død i 1912 blev hans søn  Ludwig (Ottos fætter) landets nye prinsregent. Ludwig blev medkonge i 1913 og enekonge i 1916. Kong Ludwig den 3. blev afsat ved Novemberrevolutionen i 1918. Han blev dermed Bayerns sidste konge. 
  

  

Huset Wittelsbach
Konger af Bayern
Katolske monarker
Bayerns historie
Personer fra München